
న్యూఢిల్లీ, జనవరి 22: ఈ నెల 26న నిర్వహించే 68వ గణతంత్ర దినోత్సవం... కేంద్ర ప్రభుత్వం కీలక పథకాలుగా భావిస్తున్న స్కిల్ ఇండియా, బేటీ బచావో, బేటీ పఢావో నేపథ్యంగా సాగనుంది. అదేవిధంగా లోకమాన్య బాలగంగాధర్ తిలక్ 160వ జయంతిని పురస్కరించుకుని ఆయనకు నివాళి అర్పించనున్నారు. ఈ మేరకు రక్షణ శాఖ వర్గాలు వెల్లడించాయి. ఢిల్లీలోని ప్రభుత్వ మోడల్ పాఠశాలలు, కచ్లోని కళలు, జీవన విధానం వంటివాటిని కూడా నేపథ్యంగా తీసుకోనున్నారు. వీటితోపాటు మొత్తం 23 అంశాలను గణతంత్ర పెరేడ్లో ప్రదర్శించనున్నారు. వీటిలో 17 వివిధ రాష్ర్టాలు, కేంద్ర పాలిత ప్రాంతాలకు చెందినవి ఉంటాయి. మొత్తం 95 నిమిషాల పాటు గణతంత్ర పెరేడ్ సాగనుందన్నారు. కాగా, అబుదాబీ యువరాజు, యూఏఈ సాయుధ బలగాల డిప్యూటీ సుప్రీం కమాండర్ షేక్ మొహమ్మద్ బిన్ జాయెద్ అల్ నహ్యాన్ ముఖ్య అతిథిగా పాల్గొంటున్నారు. 68వ గణతంత్ర దినోత్సవానికి 40 మంది గిరిజనులను ప్రత్యేక అతిథులుగా ఆహ్వానించినట్టు అధికారులు తెలిపారు.. మరోపక్క, నాలుగు హెలీకాప్టర్లు గణతంత్ర వేడుకల్లో పాల్గొంటున్నాయి. ఒకటి జాతీయ పతాకాన్ని నింగిలో ఎగరవేయనుండగా, మిగిలిన మూడూ గణతంత్ర వేడుకలు జరిగే ప్రాంగణంలో పూల వర్షం కురిపించనున్నాయని అధికారులు వివరించారు. దేశీయంగా రూపొందించిన దీర్ఘ శ్రేణి శతఘ్ని ధను్షను తొలిసారిగా గణతంత్ర వేడుకల్లో ప్రదర్శించనున్నారు. ‘దేశీ బోఫోర్స్’గా పేర్కొనే ధనుష్ రిపబ్లిక్ వేడుకల్లో ప్రత్యేక ఆకర్షణగా నిలుస్తుందని రక్షణ శాఖ వర్గాలు పేర్కొన్నాయి.

newdhilly, janavari 22: ee nela 26na nirvahinche 68va ganatantra dinotsavam... kendra prabhutvam keelaka pathakaalugaa bhaavistunna skill india, baty bachavo, baty padhavo nepathyamgaa saaganundi. adevidhamgaa lokamanya balagangadhar tilak 160va jayantini puraskarinchukuni aayanaku nivaali arpinchanunnaaru. ee meraku rakshana saakha vargaalu velladinchaayi. dhilleelooni prabhutva modal paatasaalalu, kachloni kalalu, jeevana vidhaanam vantivaatini kuudaa nepathyamgaa teesukonunnaru. veetithopaatu mottam 23 amsaalanu ganatantra peradelo pradarsinchanunnaaru. veetilo 17 vividha rashrtalu, kendra paalita praantaalaku chendinavi untaayi. mottam 95 nimishaala paatu ganatantra perade saaganundannaaru. kaga, abudabi yuvaraju, uaaee saayudha balagaala deputy supreem commander shek mohammad bin jayed all nahyan mukhya atithigaa paalgontunnaaru. 68va ganatantra dinotsavaaniki 40 mandi girijanulanu pratyeka atithulugaa aahvaaninchinattu adhikaarulu telipaaru.. maropakka, naalugu helicapterlu ganatantra vedukallo palgontunnayi. okati jaateeya pataakaanni ningilo egaraveyanundagaa, migilina muuduu ganatantra vedukalu jarige praamganamlo poola varsham kuripinchanunnaayani adhikaarulu vivarinchaaru. desheeyamgaa roopondinchina deergha shreni sataghni dhanushanu tolisaarigaa ganatantra vedukallo pradarsinchanunnaaru. ‘deshee bofors’gaa perkone dhanush repablic vedukallo pratyeka aakarshanagaa nilustundani rakshana saakha vargaalu perkonnayi.